चितलवाना क्षेत्र में छपरों में संचालित हो रहे आधा दर्जन स्कूल
जिलेके चितलवाना पंचायत समिति क्षेत्र में लगभग आधा दर्जन सरकारी प्राथमिक विद्यालय आज भी घासफूस के छपरों में संचालित हो रहे है, तो कई पर पेड़ों की छांव तले। राजकीय प्राथमिक विद्यालय भरड नाडी परावा देखकर सहज ही अंदाजा लगाया जा सकता है। इसमें ना भवन है, ही भौतिकी सुविधाएं। केवल एक छपर बनाकर विद्यार्थियों को पढ़ाया जा रहा है। अधिकारियों ने विभाग को उच्च स्तर पर कई बार रिपोर्ट भेजी, लेकिन किसी प्रकार की कार्यवाही नहीं हुई है।
भामाशाहकरवा रहे है कमरे : भरडनाडी में स्थित राजकीय प्राथमिक विद्यालय वर्ष 2013 में शुरू हुआ। शुरूआत के समय ही बिना भवन ही संचालन शुरू किया गया था। यहां एक शिक्षक ने ग्रामीणों के सहयोग से बच्चों को स्कूल से जोड़ा। गांववासियों के सहयोग से छपरा बनाकर चारों ओर तारबंदी भी की। साथ ही बच्चों के पेयजल के लिए टांके का भी निर्माण करवाया। अब भामाशाह की ओर से एक कमरे की व्यवस्था की जा रही है, लेकिन सरकारी स्तर से गंभीरता से कार्य नहीं किया जा रहा है।
बढ़रही है बच्चों की संख्या : विद्यालयका संचालन शुरू होने के बाद अब चार सालों में बच्चों की संख्या में भी इजाफा हुआ है। अब बच्चों की संख्या ३७ हो गई।
बैगमें रेकर्ड: क्षेत्रके कई विद्यालयों में भवनों की व्यवस्था नहीं होने के साथ साथ स्कूलों का रेकर्ड भी शिक्षकों को अपने संदूक में सहज से रखना पड़ता है। ऐसी स्थिति में मिड-डे मील का सामान भी पड़ोसियों के यहां रखना पड़ता है।
इनविद्यालयों में नहीं है सुविधा : पंचायतसमिति के राजकीय प्राथमिक विद्यालय भरड नाडी, परावा, आकोडिया, फोगडवा, वराह ढाणी, साकरिया, गजाण्यिों की ढाणी, कोलियों की ढाणी, रेबारियों की ढाणी, हनवंतपुरा सहित विद्यालयों में भवन नहीं है।
उच्चाधिकारियों को अवगत करवाया जा चुका है
^विद्यालयका संचालन २०१३ में हुआ था अब बच्चों की संख्या ३७ है। भामाशाहों का सहयोग लेकर विकास करवाया जा रहा है। हाल फिलहाल विद्यालय एक छपरे में संचालित हो रहा है। उच्चाधिकारियों को अवगत करवाया जा चुका है। -सुरेन्द्रकुमारविश्नोई, शिक्षकभरड़ नाड़ी परावा
बजट आते ही कार्य करवाएंगे
^चितलवानाक्षेत्र में करीब विद्यालय ऐसे संचालित हो रहे, जिनके भवनों का अभाव है। उच्चाधिकारियों को रिपोर्ट भेज दी है, बजट आते ही कार्य करवाएंगे। -श्यामलाल सिरोहीवाल, बीईईओ चितलवाना
चितलवाना. क्षेत्र में भवन के अभाव मे पेड़ की छांव में अध्ययन करते सरकारी विद्यालय के बच्चे। फोटो| भास्कर
अनदेखी
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva